Convair CV-240-familien

Convair 240 var et passasjerfly produsert av Convair mellom 1947 og 1956. Flyet ble utviklet på grunnlag av en forespørsel fra American Airlines om å lage et passasjerfly med trykkabin til å erstatte det klassiske Douglas DC-3.
Convairs originale utkast var designet med to motorer og 40 seter, noe som også er forklaringen på at flyet har benevnelsen CV-240. Den første prototypen fløy 16. mars 1947, og den første produksjonsmodellen ble levert til American Airlines den 28. februar 1948. 75 fly ble levert til dette selskapet og 50 ble levert til Western Airlines, Continental Airlines, Pan American World Airways, KLM og Trans-Australia Airlines.
Convair 240 var også det første private flyet som ble brukt i en amerikansk presidentkampanje. I 1960 brukte John F. Kennedy en CV-240 med kallenavn «Caroline» i sin første valgkamp. Flyet er bevart og utstilt ved National Air and Space Museum.


== Varianter ==


=== Sivile varianter ===
Convair Model 110Convair Model 110 er modelbetegnelsen på en prototype uten trykkabin med seter for 30 passasjerer. Vingespennet var på 89 fot (27,13 meter) og lengden var på 71 fot (21,64 meter). Maskinen hadde to motorer på 2,100 hk (1,567 kW) av typen Pratt & Whitney R-2800-SC13G. Kun ett eksemplar ble bygget.
Convair CV-240Convair CV-240 er den første produksjonsversjonen den var utstyrt med to stykk motorer av typen Pratt & Whitney R-2800.

Convair CV-240-21 TurbolinerConvair CV-240-21 Turboliner er en version konvertert til turboprop med Allison T38 motorer. Den ble den første turboprop flymaskin som fløy i USA (den 29. desember 1950), men problemer med motorene resulterte i at utviklingen ble avsluttet og prototypen ble konvertert tilbake til stempelmotor.

Convair CV-300Convair CV-300 er en ombygget Convair CV-240 med to motorer av typen R-2800 CB-17 og naceller tilsvarende de brukt i CV-340. En CV-300 var involvert i en ulykke som drepte tre medlemmer og manageren til rockebandet Lynyrd Skynyrd.
Convair CV-340Convair CV-340 ble bygget for United Airlines og ble også benyttet av KLM. Maskinen var i all hovedsak en CV-240 som var forlenget slik at det ble plass til fire seter mer. Vingespennet ble også økt for å bedre ytelse i større høyder. United erstattet DC-3 maskiner med CV-340. De hadde 52 CV-340 på vingene i 16 år uten en fatal ulykke. KLM benyttet flytypen fra våren 1953 inntil midt i 1963. Mange CV-340 flymaskiner ble konvertert til CV-440 standarden.
Convair CV-440 MetropolitanConvair CV-440 Metropolitan er en CV-340 med forbedret lyddempning og mulighet for værradar. Maksimum vekt økte til 49 700 pund. Det var mulighet til å øke fra 44 til 52 passasjerer ved å erstatte området for kabinbaggasje med to flere rader av seter, gjenkjent ved å ha et ekstra kabinvindu. Denne varianten ble implementert for flere flyselskaper som Lufthansa og Scandinavian Airlines System. Finnair brukte denne flytypen fra 1953 til 1980 uten en eneste ulykke.

Convair CV-540Convair CV-540 er en ombygning fra en Convair CV-340 flymaskin til å ha to Napier Eland turboprop motorer i stedet for stempelmotorer. Seks flymaskiner ble konvertert av Napier & Son for Allegheny Airlines. Kostnaden for ombygningen var GBP 160 000 per flymaskin. 12 stykk ble bygget av Canadair for RCAF som CC-109 i 1960 for GBP 436 000 per flymaskin. Første flight var 9. februar 1955.
Convair CV-580Convair CV-580 er en ombygning fra Convair CV-340 eller CV-440 flymaskiner til å ha to Allison 501 D13D/H turboprop motorer med firebladers propeller i stedet for stempelmotorene med trebladers propeller, en større vertikal halefinne og modifiserte horisontale stabilisatorer. Ombygningen ble utført av Pacific Airmotive på oppdrag fra Allison Engine Company. Kostnaden for konverteringen var rundt GBP 175 000 per flymaskin og tok 60 dager. Partnair-ulykken i 1989 var en CV-580.
Convair CV-600Convair CV-600 er en ombygning av en Convair CV-240 flymaskin til å ha Rolls-Royce Dart turboprop motorer med firebladers propellerer i stedet for stempelmotorer med trebalders propellerer. CV-600 ombygninger ble utført av Convair. CV-600 fløy første gang for Central Airlines den 30. november 1965. CV-600 flymaskinen som fløy for Air Metro Airways var konfigurert til å ha 40 passasjerer ombord. I 2012 ble den siste Convair CV-600 (Rhoades Aviation) tatt ut av tjeneste.
Convair CV-640Convair CV-640 er en oppgradering av en Convair CV-340 eller CV-440 med Rolls-Royce Dart turboprop motorer med firebladers propellerer i stedet for stempelmotorer med trebladers propellerer. CV-600 ombygninger ble utført av Convair. I 2012 var totalt syv Convair CV-640 flymaskiner fortsatt i tjeneste hos flyselskaper, en hos Rhoades Aviation og seks hos C&M Airways.
Convair CV5800Convair CV5800 er en ombygning av en C-131 Samaritan av Kelowna Flightcraft Ltd. i Canada. CV5800 er en C-131 Samaritan strekt med 14 fot 3 tommer med Samaritanens opprinnelige haleenheten i stedet for den større halen benyttet til CV-580. Disse ombygningene fikk også nye luker for frakt, digital flyelektronikk med EFIS og Allison 501-D22 motorer i stedet for de originale R-2800 motorene.


=== Militære varianter ===
Convair C-131 SamaritanConvair C-131 Samaritan er en betegnelse benyttet av United States Air Force for flymaskiner av typene CV-240/340/440. Maskinene ble benyttet til medical evacuation og VIP under denne designasjonen.

Convair T-29 trainerConvair T-29 trainer var en skoleversjon av C-131 som ble benyttet til opplæring av navigatører og radiooperatører.

Convair R4Y SamaritanConvair R4Y Samaritan er en betegnelse benyttet av United States Navy for Samaritaner i deres tjeneste.

Canadair CC-109 CosmopolitanCanadair CC-109 Cosmopolitan er betegnelse på oppgraderinger av CV-440, med Napier Eland turboprop motorer i stedet for stempelmotorer. Oppgraderingen ble utført i Canada av Canadair. I tjeneste for Royal Canadian Air Force og senere for Canadian Armed Forces (Canada) var de kjent som CC-109 Cosmopolitan. Alle flymaskinene fikk motorbytte i 1966 til Allison 501-D13 motorer.

Canadair CL-66Canadair CL-66 var Canadairs betengelse på CC-109 med Napier Eland turboprop-motorer.


== Operatører ==


=== Sivile operatører ===

Aero California - CV-340
Aerolíneas Argentinas - CV-240 (LV-ADM, LV-ADN, LV-ADO, LV-ADP og LV-ADQ)
Aerolineas Colonia (Uruguay) - CV-240
Aeromexico - CV-340
Aeroquetzal - CV-580
Air Chathams - CV-580
Air Fiji - CV-580
Air Freight NZ - CV-580 og CV5800
Air Maldives - CV-440
Air Rajneesh - CV-440
Air Resorts - CV-440
Air Tahoma - CV-240 og CV-580
Allegheny Airlines - CV-340, CV-440, CV-540 og CV-580
Alaska Airlines - CV-240
Alitalia - Linee Aeree Italiane - CV-240, CV-340 og CV-440
Alpha Air - CV-580
American Airlines - CV-240
American Eagle - Se Metro Airlines
Ansett Airlines - CV-340, CV-440
Arawak - CV-440
ARCO Aerolíneas Colonia S.A. CV-240, CV-600
Aspen Airways - CV-240, CV-440 og CV-580
Avensa - CV-340, CV-580, etc.
Aviateca - CV-240, CV-340 og CV-440
Bar Harbor Airlines - CV-600
Braniff International Airways - CV-340
Buffalo Airways - CV-240
Cal Sierra Airlines - CV-580
Canadian Pacific Airlines - CV-240
Caribair - CV-340, CV-640
Central Airlines - CV-240 og CV-600
Chathams Pacific - CV-580
Conair Group
Condor Flugdienst - CV-240 og CV-440
Continental Airlines - CV-240 og CV-340
Delta Air Lines - CV-340 og CV-440
Desert Air - CV-240
Eastern Air Lines - CV-440
ERA Aviation - CV-580
Finnair CV-340 (oppgradert til CV-440) og CV440
Fred. Olsen Flyselskap A/S - CV-340
Frontier Airlines - CV-240, CV-340, CV-440, CV-580 og CV-600 (CV-600 flymaskiner tidligere benyttet av Central Airlines)
Garuda Indonesia - CV-240, CV-340 og CV-440
General Air - CV-440
Gulf Air Transport - CV-340, CV-440 og CV-580  (Amerikansk charter flyselskap. CV-580 flymaskinene var tidligere benyttet av North Central og Republic.)
Hawaiian Airlines - CV-340 og CV-640
Iberia Airlines - CV-440
IFL Group - CV-580 og CV5800
JAT Yugoslav Airlines - CV-340 og CV-440
Kar-Air CV-440
Kelowna Flightcraft Air Charter - CV-580 og CV5800
Kitty Hawk Aircargo - CV-640
KLM - CV-240 og CV-340
LACSA - CV-340
Lake Central Airlines - CV-340 og CV-580
Líneas Aéreas Paraguayas (LAP) - 3 CV-240
Linjeflyg - CV-340 og CV-440
LOT Polish Airlines - CV-240 (5 i perioden 1957-1966)
Lufthansa - CV-440
Metro Airlines (via sitt heleide Metroflight division) - CV-580 (tidligere Frontier Airlines flymaskiner som var benyttet av American Eagle via en avtale med American Airlines)
Mey-Air - CV-240
Miami Air Lease - CV-440
Midwest Air Charter/Airborne Express - CV-600
National Airlines - CV-340 og CV-440
Nolinor Aviation - CV-580
Norcanair - CV-580 og CV-640
Nor-Fly Charter - CV-440 og CV-580
North Central Airlines - CV-580
Northeast Airlines - CV-240
Northwest Airlines - CV-580 (tidligere Republic Airlines flymaskiner som ble tidligere benyttet av North Central Airlines)
Pacific Western Airlines - CV-640
Pakistan International Airlines - CV-240
Pan American World Airways (Pan Am) - CV-240 og CV-340
Partnair - CV-580
Philippine Airlines - CV-340 (1950- og 1960-tallet)
Pionair - CV-580
Polaris Air Transport - CV-240
Prinair - CV-580
Quebecair - CV-540 (CL-66)
Real Transportes Aéreos - CV-340 og CV-440
Republic Airlines - CV-580 (tidligere benyttet av North Central Airlines)
Rhoades Aviaton - CV-640
SABENA - CV-240 & CV-440
Sahsa - CV-580
Scandinavian Airlines System - CV-440
Serviços Aéreos Cruzeiro do Sul - CV-240 og CV340
Sierra Pacific - CV-340, CV-440 og CV-580
SMB Stage Line - CV-640
Stellar Airfreighter - CV-440
Sun Valley Key - CV-440 (Kortdistanse flyselskap i USA med base i Sun Valley i Idaho)
Swissair - CV-240 og CV-440
Texas International Airlines - CV-600 (tidligere Trans-Texas Airways flymaskiner)
Toa Airways
Trans Australia Airlines
Transportes Aéreos Nacional - CV-440
Trans-Texas Airways (TTA) - CV-240 og CV-600
United Airlines - CV-340 og CV-580 (CV-580 flymaskinene benyttet gjennom en «wet lease» kontrakt med Frontier Airlines som en erstatning for tidligere United B737-200 i tjeneste til Elko og Ely i Nevada)
Varig - CV-240
Viking International Airlines - CV-600 og CV-640
Westates Airlines - CV-580
Western Airlines - CV-240
Wright Airlines - CV-440, CV-600 og CV-640
Zantop International Airlines - CV-640


==== Brukere av Convair i Norge ====
Flere helt eller delvis norske flyselskaper har benyttet flymaskiner i Convair CV-240-familien: 

Fred. Olsen Flyselskap - CV-340
Mey-Air - CV-240
Nor-Fly Charter - CV-440
Partnair - CV-580-maskiner, hvorav en forulykket
Polaris Air Transport - CV-240
Stellar Air Freighter - CV-440
Scandinavian Airlines System - CV-440:Av de 20 SAS-flyene var følgende fem registrert i Norges luftfartøyregister:

LN-KLB	Ivar Viking
LN-KLD	Ragnar Viking
LN-KLE	Snorre Viking
LN-KLF	Birger Viking
LN-KLG	Sigurd Viking


=== Militære operatører ===
 AustraliaRoyal Australian Air Force hadde to CV-440 Metropolitans (RAAF serial A95-313 og 353) i tjeneste i perioden 1956 til 1968. De var knyttet til No. 34 Squadron RAAF

 Bolivia
Transporte Aéreo Militar, den sivile delen av Fuerza Aérea Boliviana (Bolivias luftforsvar), hadde Convair CV-440 og CV-580 i tjeneste.

 CanadaRoyal Canadian Air Force og Canadian Armed Forces hadde Convair CV-540-maskiner i tjeneste. Disse var oppgradert med T56 turboprop motorer. Disse var knyttet til 412. skvadron.

 ColombiaColombia hadde Convair CV-580 i tjeneste.

 TysklandTyskland hadde Convair CV-440 i tjeneste.

 ItaliaAeronautica Militare Italiana, Italias luftforsvar, hadde Convair CV-440 Metropolitan maskiner i tjeneste.

 ParaguayFuerza Aérea Paraguaya, Paraguays luftforsvar, hadde Convair CV-440/C-131D i tjeneste.

 Sri LankaSri Lanka Guwan Hamudawa, Sri Lankas luftforsvar, hadde Convair CV-440 i tjeneste.

 MexicoFuerza Aérea Mexicana, Mexicos luftforsvar, har Convair CV-580 i tjeneste og som nå benyttes som AEW&C simulator på Santa Lucía Base Aérea FAM (Santa Lucia flystasjon).


=== Andre operatører ===
 USAConvair flymaskiner i CV-240-familien har også vært i tjeneste hos Federal Aviation Administration, Airborne Resources (Convair C-131B med registreringsmerke N131CR)), Environmental Research Institute of Michigan - senere Veridian og deretter General Dynamics Advanced Information Systems (CV-580-maskinene med registreringsmerkene N51211 og N51255), Honeywell International - Everett Washington (Convair CV-580 med registreringsmerke N580HW), Raytheon - Tucson Arizona (Convair CV-580 med registreringsmerke N580HH) og University of Washington - (Convair CV-580 med registreringsmerke N3UW).

 CanadaNational Research Council (Canada) hadde en Convair CV-580 i tjeneste med registreringmerke C-FNRC.


== Ulykker og insidenter ==
Den første ulykken inntraff den 22. januar 1952 da American Airlines Flight 6780 krasjet i sentrum av Elizabeth i New Jersey. Dette var den først ulykken etter 840 000 flytimer uten uhell. Alle 23 personer ombord (20 passasjerer og 3 besetningsmedlemmer) samt 7 personer på bakken ble drept i krasjen og den etterfølgende brannen.
Første skandinaviske ulykke med et fly i Convar CV-240-familien inntraff den 20. november 1964 da Linjeflyg flight 267V, en Convair CV-340 (SE-CCK), krasjet under innflyvning til Ängelholm lufthavn. Under instrumentforhold, forlot mannskapet den sette prosedyren og begynte landing for tidlig. Grunnen til dette må ha vært at mannskapet lot seg forlede av et arrangement av lys særegne på flyplassen som, bortsett fra enkelte opplysninger mottatt under innflygingen, som de ikke var kjent med. Totalt 31 personer ble drept. 
Den andre skandinaviske ulykken med et fly i Convar CV-240-familien inntraff den 8. september 1989 da Partnair flight 394, en Convair CV-580 med registreringsmerke LN-PAA krasjet i sjøen nær Hirtshals i Danmark etter at halefinnen fikk alvorlige vibrasjoner på grunn av at den var festet til skroget med bolter som ikke var produsert i henhold til spesifikasjonene. Vibrasjonene førte til at roret slo seg hardt til ene siden, og som medførte at flyet gikk i oppløsning i luften. Alle 55 ombord ble drept.


== Referanser ==


== Litteratur ==
Bjørn Holte Andersen; Artikkel Convair CV-440 metropolitan, Norsk Motorveteran Pluss des. 2018 utgitt av Egmont Publishing
Nicholas A. Veronico og William T. Larkins; Convair Twins - Piston convair-liners, prop-jet turbo-liners Airliner Tech Vol. 12, 2005 Specialty Press ISBN 978-1-58007-073-7


== Eksterne lenker ==
(en) Convair CV-240 – kategori av bilder, video eller lyd på Commons 
Fakta om John F. Kennedys private CV-240
SAS´Convair 440 Metropolitan